proxectonos/corpus_dominio_legal_administrativo_tmp huggingface dataset:
RESOLUCIÓN do 5 de maio de 2022 pola que se dá publicidade dos convenios de colaboración subscritos no primeiro cuadrimestre do ano 2022.
Augas de Galicia — III. Outras disposicións — 20/05/2022

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o primeiro cuadrimestre do ano 2022, que se incorpora como anexo a esta resolución.
Santiago de Compostela, 5 de maio de 2022
RESOLUCIÓN do 10 de maio de 2022, da Dirección Xeral de Emprego, Traballo Autónomo e Economía Social, pola que se dá publicidade das subvencións concedidas ao abeiro da Orde do 4 de agosto de 2021 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social, e se procede á súa convocatoria para as anualidades 2021-2022 (código de procedemento TR802L) (Diario Oficial de Galicia número 158, do 18 de agosto).
Consellería de Emprego e Igualdade — III. Outras disposicións — 20/05/2022

En cumprimento do disposto no artigo 14.1 da Orde do 4 de agosto de 2021 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social, e se procede á súa convocatoria para as anualidades 2021-2022 (código de procedemento TR802L) (DOG núm. 158, do 18 de agosto),
Que se publiquen as subvencións concedidas que se indican no anexo, cun importe total de 1.288.353,67 euros, con cargo ás aplicacións 11.04.324C.470.9, 11.04.324C.481.9, 11.04.324C.770.9 e 11.04.324C.781.9 dos orzamentos xerais da Comunidade Autónoma de Galicia para o exercicio 2021.
Santiago de Compostela, 10 de maio de 2022
CORRECCIÓN DE ERROS. Decreto 125/2021, do 16 de setembro, polo que se aproba a agrupación voluntaria entre os concellos de Abegondo, Bergondo e Carral para o mantemento en común do posto de traballo de tesouraría.
Vicepresidencia primeira e Consellería de Presidencia, Xustiza e Turismo — III. Outras disposicións — 20/05/2022

Advertido erro no citado decreto, publicado no Diario Oficial de Galicia número 187, do 28 de setembro de 2021, cómpre efectuar a seguinte corrección:
Na páxina 47531, no punto segundo da parte dispositiva, onde di: «Complemento de agrupación: 45 % do complemento específico»; debe dicir: «Complemento de agrupación: 45 % do complemento de destino (que se aboará en concepto de complemento específico)».
EXTRACTO da Resolución do 23 de maio de 2022 pola que se modifica a Resolución do 16 de marzo de 2022 pola que se dá publicidade do Acordo do Consello de Dirección que aproba as bases reguladoras das axudas para a execución de accións de promoción exterior conxunta das empresas galegas (Galicia Exporta Organismos Intermedios 2022), cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se amplía o prazo de presentación de solicitudes (código de procedemento IG421A).
Instituto Galego de Promoción Económica — III. Outras disposicións — 24/05/2022

BDNS (Identif.): 615434.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Ampliación do prazo de presentación de solicitudes
Amplíase en 15 días hábiles, ata o 15 de xuño de 2022, o prazo de presentación de solicitudes previsto no punto segundo do resolvo da Resolución do 16 de marzo de 2022 (DOG núm. 53, do 17 de marzo).
Santiago de Compostela, 23 de maio de 2022
EXTRACTO da Resolución do 23 de maio de 2022 pola que se modifica a Resolución do 16 de marzo de 2022 pola que se dá publicidade do Acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta Empresas 2022), cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se amplía o prazo de presentación de solicitudes (código de procedemento IG622A).
Instituto Galego de Promoción Económica — III. Outras disposicións — 24/05/2022

BDNS (Identif.): 615424.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Ampliación do prazo de presentación de solicitudes
Amplíase en 15 días hábiles, ata o 15 de xuño de 2022, o prazo de presentación de solicitudes previsto no punto segundo do resolvo da Resolución do 16 de marzo de 2022 (DOG núm. 53, do 17 de marzo).
Santiago de Compostela, 23 de maio de 2022
RESOLUCIÓN do 11 de maio de 2022 pola que se dá publicidade aos convenios de colaboración subscritos no primeiro cuadrimestre de 2022.
Instituto Galego de Estatística — III. Outras disposicións — 24/05/2022

De acordo co previsto no artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), onde se establece que as consellerías e entidades dependentes da Xunta de Galicia deberán remitir para a súa publicación no
Diario Oficial de Galicia
unha relación dos convenios de colaboración subscritos no cuadrimestre anterior, e en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de xaneiro, febreiro, marzo e abril de 2022, que se xunta a esta resolución.
Santiago de Compostela, 11 de maio de 2022
ORDE do 11 de maio de 2022 pola que se autoriza o cambio de denominación específica do CEIP Plurilingüe Recimil, do concello de Ferrol.
Consellería de Cultura, Educación e Universidade — III. Outras disposicións — 24/05/2022

De conformidade co previsto no artigo 8.1 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Artigo único. Cambio de denominación
Autorizar o cambio de denominación específica do seguinte centro:
Provincia: A Coruña.
Concello: Ferrol.
Código: 15006699.
Denominación actual: Colexio de Educación Infantil e Primaria (CEIP) Plurilingüe Recimil.
Nova denominación: Colexio de Educación Infantil e Primaria (CEIP) Plurilingüe Ángela Ruiz Robles.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 11 de maio de 2022
CORRECCIÓN DE ERROS. Resolución do 4 de maio de 2022 pola que se establecen as bases reguladoras para a concesión, en réxime de concorrencia competitiva, das axudas do programa Consolida Bio para o apoio á consolidación do sector biotecnolóxico a través de plans de investimento e innovación, financiados no marco do eixe REACT-UE do programa operativo do Fondo Europeo de Desenvolvemento Rexional (Feder) de Galicia 2014-2020 como parte da resposta da UE á pandemia da COVID-19, e se procede á súa convocatoria para o ano 2022 (código de procedemento IN861A).
Axencia Galega de Innovación — III. Outras disposicións — 24/05/2022

Advertido erro na citada resolución, na versión en castelán, publicada no
Diario Oficial de Galicia
número 96, do xoves 19 de maio de 2022.
Faise a corrección na versión do DOG neste idioma. Tal corrección non procede no texto en galego.
CORRECCIÓN DE ERROS. Resolución do 13 de maio de 2022 pola que se convocan os cursos correspondentes ao primeiro semestre do Plan de formación do Servizo Público de Emprego de Galicia do ano 2022 no marco do Plan de recuperación, transformación e resiliencia, financiado pola Unión Europea-NextGenerationEU.
Escola Galega de Administración Pública — III. Outras disposicións — 24/05/2022

Advertido erro no título da referida resolución, publicada no DOG número 95, do 18 de maio de 2022, cómpre facer a seguinte corrección:
Na páxina 29200, onde di: «Resolución do 13 de maio de 2022 pola que se convocan os cursos correspondentes ao primeiro semestre do Plan de formación do Servizo Público de Emprego de Galicia do ano 2022», debe dicir: «Resolución do 13 de maio de 2022 pola que se convocan os cursos correspondentes ao primeiro semestre do Plan de formación do Servizo Público de Emprego de Galicia do ano 2022 no marco do Plan de recuperación, transformación e resiliencia, financiado pola Unión Europea-NextGenerationEU».
EXTRACTO da Orde do 28 de abril de 2022 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2022 (código de procedemento CT104B).
Consellería de Cultura, Educación e Universidade — III. Outras disposicións — 24/05/2022

BDNS (Identif.): 625768.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Empresarios (persoas físicas ou xurídicas) e as persoas físicas e xurídicas sen ánimo de lucro que promovesen as intervencións arqueolóxicas comprendidas no ámbito da presente orde, desenvoltas en bens inmobles de titularidade privada, sempre que non se atopen en ningún dos supostos dos números 2 e 3 do artigo 10 da Lei de subvencións de Galicia, e que cumpran os seguintes requisitos:
a) Que as actuacións arqueolóxicas estean autorizadas e fosen realizadas desde o ano 2016 en diante e estean finalizadas na data de publicación da presente orde.
b) Que as actuacións se desenvolvesen conforme os proxectos arqueolóxicos presentados e se cumprisen as obrigas de responsabilidade da dirección de acordo co establecido no Decreto 199/1997, que regula a actividade arqueolóxica na Comunidade Autónoma de Galicia.
c) Que se acredite a presentación e a entrega dos correspondentes informes valorativos ou das memorias técnicas e da acta de depósito dos materiais de acordo co citado Decreto 199/1997.
Segundo.
Finalidade
A concesión de axudas, polo procedemento abreviado de concorrencia non competitiva, aos promotores particulares de calquera tipo de obras que afecten un conxunto histórico, zona arqueolóxica ou xacementos catalogados ou inventariados, nos casos en que a Consellería de Cultura, Educación e Universidade ou a figura de planeamento vixente determine a necesidade de realizar intervencións arqueolóxicas, en concepto de colaboración no financiamento do custo da execución do proxecto arqueolóxico realizado de acordo cos requisitos establecidos nos artigos 96 e 97 da Lei 5/2016, do 4 de maio, do patrimonio cultural de Galicia.
Terceiro.
Bases reguladoras
Orde do 28 de abril de 2022 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2022 (código de procedemento CT104B).
Cuarto.
Importe
Para a concesión das subvencións convocadas destinarase un crédito total de 50.000,00 euros coa seguinte distribución por aplicacións orzamentarias:
10.41.433A.770.0: 25.000,00 €.
10.41.433A.781.2: 25.000,00 €.
Quinto.
Prazo de presentación de solicitudes
Un mes desde o día seguinte ao da publicación deste extracto no
Diario Oficial de Galicia
.
Santiago de Compostela, 28 de abril de 2022
RESOLUCIÓN do 13 de maio de 2022 pola que se dá publicidade dos convenios subscritos no primeiro cuadrimestre do ano 2022.
Fondo Galego de Garantía Agraria — III. Outras disposicións — 24/05/2022

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos convenios subscritos polo Fondo Galego de Garantía Agraria (Fogga) no primeiro cuadrimestre do ano 2022 e que se relacionan no anexo desta resolución.
Santiago de Compostela, 13 de maio de 2022
ORDE do 11 de maio de 2022 pola que se autoriza o cambio de denominación específica do CEIP Sanjurjo de Carricarte, do concello da Coruña.
Consellería de Cultura, Educación e Universidade — III. Outras disposicións — 24/05/2022

De conformidade co previsto no artigo 8.1 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Artigo único.
Cambio de denominación
Autorizar o cambio de denominación específica do seguinte centro:
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 11 de maio de 2022
RESOLUCIÓN do 20 de maio de 2022 pola que se dá publicidade aos convenios de colaboración subscritos no primeiro cuadrimestre do ano 2022.
Instituto Tecnolóxico para o Control do Medio Mariño de Galicia — III. Outras disposicións — 31/05/2022

O artigo 15 da Lei 1/2016, do 18 de xaneiro, de transparencia e bo goberno na Administración pública galega (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos.
En consecuencia, e para dar cumprimento a esa obriga,
Artigo único. Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no primeiro cuadrimestre do ano 2022, que se incorpora como anexo a esta resolución.
Vilaxoán, 20 de maio de 2022
RESOLUCIÓN do 20 de maio de 2022 pola que se dá publicidade aos convenios de colaboración subscritos no primeiro cuadrimestre do ano 2022.
Axencia Galega das Industrias Culturais — III. Outras disposicións — 31/05/2022

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Dar publicidade á relación dos convenios subscritos pola Axencia Galega das Industrias Culturais (Agadic) no primeiro cuadrimestre do ano 2022, que se incorpora como anexo a esta resolución.
Santiago de Compostela, 20 de maio de 2022
RESOLUCIÓN do 18 de maio de 2022, da Dirección Xeral de Emprego, Traballo Autónomo e Economía Social, pola que se fai pública a concesión dos premios á cooperación 2022.
Consellería de Promoción do Emprego e Igualdade — III. Outras disposicións — 31/05/2022

Mediante a Orde do 17 de decembro de 2021 da Consellería de Emprego e Igualdade (DOG núm. 13, do 20 de xaneiro de 2022), establecéronse as bases reguladoras dos premios á cooperación e procedeuse á súa convocatoria para o ano 2022.
Nas bases reguladoras establécese que a Comisión Permanente do Consello Galego de Cooperativas actuará como tribunal e que a persoa titular da Dirección Xeral de Emprego, Traballo Autónomo e Economía Social resolverá a concesión dos premios, que serán obxecto de publicación no
Diario Oficial de Galicia.
Unha vez emitida a proposta de concesión dos premios pola Comisión Permanente do Consello Galego de Cooperativas, na súa reunión do 12 de maio de 2022, mediante a Resolución da Dirección Xeral de Emprego, Traballo Autónomo e Economía Social, do 13 de maio de 2022, aprobouse a concesión dos premios.
Por todo o anterior
Facer pública a concesión dos premios á cooperación 2022 ás entidades que se indican a seguir:
Premios aos valores cooperativos a Aventeira, Sociedade Cooperativa Galega.
Premio ao mellor proxecto cooperativo novo a 13 Grados, Sociedade Cooperativa Galega.
Premio á traxectoria cooperativa a Agroflor, Sociedade Cooperativa Galega.
Santiago de Compostela, 18 de maio de 2022
RESOLUCIÓN do 18 de maio de 2022, da Secretaría Xeral Técnica e do Patrimonio da Consellería de Facenda e Administración Pública, pola que se dá publicidade aos convenios de colaboración subscritos no primeiro cuadrimestre do ano 2022.
Consellería de Facenda e Administración Pública — III. Outras disposicións — 31/05/2022

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único. Dar publicidade á relación dos convenios subscritos pola Consellería de Facenda e Administración Pública nos meses de xaneiro, febreiro, marzo e abril do ano 2022, que se incorpora como anexo a esta resolución.
Santiago de Compostela, 18 de maio de 2022
RESOLUCIÓN do 19 de maio de 2022, da Secretaría Xeral da Emigración, pola que se lles dá publicidade aos convenios de colaboración subscritos no primeiro cuadrimestre de 2022.
Vicepresidencia Segunda e Consellería de Presidencia, Xustiza e Deportes — III. Outras disposicións — 31/05/2022

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Secretaría Xeral da Emigración nos meses de xaneiro, febreiro, marzo e abril do ano 2022, que se incorpora como anexo a esta resolución.
Santiago de Compostela, 19 de maio de 2022
RESOLUCIÓN do 20 de maio de 2022 pola que se dá publicidade dun encargo a medio propio realizado por esta axencia.
Axencia Instituto Enerxético de Galicia — III. Outras disposicións — 30/05/2022

De conformidade co artigo 8 da Lei 19/2013, do 9 de setembro, de transparencia, acceso á información pública e bo goberno, dáse publicidade ao seguinte encargo a medio propio:
1. Resolución do 31 de marzo de 2022, do Instituto Enerxético de Galicia, pola que se lle encarga ao medio propio Tecnologías y Servicios Agrarios, S.A., SME, MP (Tragsatec) o servizo de apoio técnico-administrativo na tramitación das axudas ao abeiro de programas de incentivos para o fomento das enerxías renovables e/ou aforro e eficiencia enerxética no marco dos fondos relacionados co Plan de recuperación, transformación e resiliencia europeo.
– Actividade: apoio técnico e administrativo na tramitación das axudas ao abeiro de programas de incentivos para o fomento das enerxías renovables e ou aforro e eficiencia enerxética no marco dos fondos relacionados co Plan de recuperación, transformación e resiliencia europeo.
– Natureza e alcance do encargo: encargo a medio propio ao ter a empresa Tecnologías y Servicios Agrarios, S.A., SME, MP (Tragsatec) a consideración de medio propio instrumental e de servizo técnico da Administración xeral da Comunidade Autónoma de Galicia, segundo o establecido na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: desde o 1 de abril de 2022 ata o 31 de marzo de 2023.
– Financiamento: tramitouse con cargo aos orzamentos da Comunidade Autónoma de Galicia para o ano 2022. O orzamento de execución ascende á cantidade de cento vinte mil setecentos dous euros con oitenta e dous céntimos (120.702,82 €), da aplicación orzamentaria 06 A3 733A 641.90 (código proxecto 202200002), financiados dentro do Fondo de recuperación NextGenerationEU, distribuídos segundo o seguinte cadro de anualidades:
Santiago de Compostela, 20 de maio de 2022
RESOLUCIÓN do 18 de maio de 2022 pola que se dá publicidade dos convenios de colaboración subscritos no primeiro cuadrimestre do ano 2022.
Consello da Cultura Galega — III. Outras disposicións — 30/05/2022

Para os efectos previstos no artigo 1 da Lei 16/2016, do 18 de xaneiro, de transparencia e boas prácticas na Administración pública galega, acórdase darlles publicidade aos convenios de colaboración subscritos polo Consello da Cultura Galega, no primeiro cuadrimestre do ano 2022, os cales se relacionan no anexo a esta resolución.
Santiago de Compostela, 18 de maio de 2022
EXTRACTO da Orde do 23 de maio de 2022 pola que se convocan os premios extraordinarios de educación secundaria obrigatoria ao rendemento académico correspondentes ao curso 2021/22 (código de procedemento ED311D).
Consellería de Cultura, Educación, Formación Profesional e Universidades — III. Outras disposicións — 30/05/2022

BDNS (Identif.): 628870.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Alumnado que cursase durante o ano académico 2021/22 cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, que estea proposto polo equipo docente para a expedición do título de graduado en educación secundaria e obtivese no conxunto dos catro cursos de educación secundaria obrigatoria unha nota media igual ou superior a 9,00 puntos.
Segundo. Obxecto
Convocar, na Comunidade Autónoma de Galicia, os premios extraordinarios de educación secundaria obrigatoria ao rendemento académico (código de procedemento ED311D) correspondentes ao curso 2021/22. Esta convocatoria, en réxime de concorrencia competitiva, está dirixida ao alumnado que destacase polo seu rendemento académico na etapa de educación secundaria obrigatoria.
Terceiro. Bases reguladoras
Orde ECD/1611/2015, do 29 de xullo (BOE núm. 183, do 1 de agosto), pola que se crean e regulan os premios nacionais ao rendemento académico do alumnado de educación secundaria obrigatoria e de ensinanzas artísticas profesionais nos ámbitos de música, danza e artes plásticas e deseño.
Cuarto. Importe
Vinte premios extraordinarios cunha dotación global de 20.000 €. Cada premio estará dotado con 1.000 €.
Quinto. Prazo de presentación de solicitudes
O prazo de presentación de solicitudes será dun mes; comezará o día 31 de maio de 2022 e rematará o día 30 de xuño de 2022.
Santiago de Compostela, 23 de maio de 2022
ORDE do 16 de maio de 2022 pola que se acorda a adxudicación do procedemento de alleamento, mediante poxa pública, de 846,5 gramos de granalla de ouro da Administración xeral da Comunidade Autónoma de Galicia procedente dunha herdanza ab intestato.
Consellería de Facenda e Administración Pública — III. Outras disposicións — 30/05/2022

Pola Orde da Consellería de Facenda e Administración Pública do 17 de febreiro de 2021 acordouse o alleamento, mediante poxa, de 846,5 gramos de granalla de ouro puro de 999,99 milésimas.
Logo de publicarse no
Diario Oficial de Galicia
núm. 61, do 29 de marzo de 2022, e nun xornal de ampla difusión (
La Voz de Galicia
, do mesmo día) o Anuncio do 14 de marzo de 2022, da Secretaría Xeral Técnica e do Patrimonio, de alleamento do citado ben, o 11 de maio de 2022 tivo lugar a poxa pública anunciada, co que á vista da acta da mesa de contratación, de conformidade co disposto no artigo 70 do Decreto 50/1989, polo que se aproba o Regulamento de patrimonio da Comunidade Autónoma de Galicia, e tras a proposta da Secretaría Xeral Técnica e do Patrimonio,
Primeiro. Aprobar a seguinte adxudicación:
A José Luis Tusset Bertoa, polo prezo de trinta e nove mil cen euros (39.100 €), o lote consistente en 846,5 gramos de granalla de ouro puro de 999,99 milésimas.
Segundo. O pagamento do prezo deste ben adxudicado efectuarase segundo o estipulado no artigo 70.3 do Decreto 50/1989, do 9 de marzo, polo que se aproba o Regulamento do patrimonio da Comunidade Autónoma de Galicia.
Terceiro. A venda formalizarase en documento administrativo que se poderá elevar a escritura pública por solicitude do comprador e á súa custa. Os tributos derivados da transmisión serán exixidos conforme o disposto na lexislación tributaria. Así mesmo, queda a cargo do adxudicatario o pagamento dos custos dos anuncios que se producisen neste procedemento de alleamento.
Cuarto. Contra esta resolución, que pon fin á vía administrativa, poderase interpoñer recurso potestativo de reposición perante esta consellería no prazo dun mes, contado desde o día seguinte ao da súa publicación no
Diario Oficial de Galicia
, ou recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses.
Santiago de Compostela, 16 de maio de 2022
EXTRACTO da Orde do 2 de maio de 2022 pola que se convocan axudas dirixidas a escolas de música privadas dependentes de institucións sen ánimo de lucro (código de procedemento ED314D).
Consellería de Cultura, Educación e Universidade — III. Outras disposicións — 30/05/2022

BDNS (Identif.): 629031.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Obxecto
Convocar, en réxime de concorrencia competitiva, axudas destinadas a subvencionar o funcionamento de escolas de música dependentes de asociacións ou fundacións sen ánimo de lucro que teñan entre os seus obxectivos a formación en ensinanzas de música que non conduzan a títulos académicos ou profesionais.
Segundo. Requisitos
1. Poderán solicitar estas axudas os titulares das entidades sinaladas no punto anterior que conten coa correspondente autorización da Consellería de Cultura, Educación e Universidade.
2. Estes centros deberán estar radicados na Comunidade Autónoma de Galicia e as axudas destinaranse ao desenvolvemento das súas actividades docentes desde o 1 de xaneiro ata o 30 de setembro de 2022.
Terceiro. Bases reguladoras
Orde do 2 de maio de 2022 pola que se convocan axudas dirixidas a escolas de música privadas dependentes de institucións sen ánimo de lucro (código de procedemento ED314D).
Cuarto. Contía das axudas
A contía máxima da axuda por beneficiario non poderá superar a cantidade de quince mil euros (15.000 euros).
Quinto. Prazo de presentación de solicitudes
Un mes desde o día seguinte ao da publicación da convocatoria no
Diario Oficial de Galicia.
Santiago de Compostela, 2 de maio de 2022
RESOLUCIÓN do 18 de febreiro de 2022 pola que se notifican as resolucións das solicitudes de axudas de pagamento a zonas con limitacións naturais en áreas de montaña (submedida 13.1) e en áreas distintas de montaña (submedida 13.2), cofinanciadas ao 75 % polo Fondo Europeo Agrícola de Desenvolvemento Rural (Feader), reguladas na Orde do 15 de xaneiro de 2021.
Fondo Galego de Garantía Agraria — III. Outras disposicións — 02/03/2022

A Orde do 15 de xaneiro de 2021 pola que se regula a aplicación dos pagamentos directos á agricultura e á gandaría e ás axudas ao desenvolvemento rural suxeitas ao sistema integrado de xestión e control (DOG núm. 19, do 29 de xaneiro), prevé no seu artigo 27 que a notificación das resolucións poderá realizarse mediante a publicación no
Diario Oficial de Galicia
, cunha ligazón á páxina web do Fogga.
De acordo co anterior,
Primeiro. Dar publicidade na web do Fogga ás listaxes das resolucións das solicitudes das liñas de axudas reguladas no artigo 2.2 parágrafo d), da Orde do 15 de xaneiro de 2021 citada.
Na web publicaranse as listaxes de concesión e de denegación das liñas de axudas de pagamento a zonas con limitacións naturais, con indicación das persoas beneficiarias, o importe, se é o caso, e as causas de denegación.
As persoas interesadas poden acceder á dita web na seguinte ligazón:
https://fogga.xunta.gal/gl/pac/consultas_pac/beneficiario_de_axudas_pac/campana-2021
Estas axudas son cofinanciadas ao 75 % polo Fondo Europeo Agrícola de Desenvolvemento Rural (Feader).
Segundo. Poñer á disposición das persoas interesadas no Portal de axudas PAC as resolucións completas das solicitudes das liñas de axudas citadas no punto primeiro mediante a aplicación para teléfonos móbiles «Sga@pp», dispoñible en Google Play ou en App Store, e no «Portal de axudas PAC» a través do seguinte enlace:
https://fogga.xunta.gal/gl/pac/consultas_pac/portal_de_axudas_pac
Neste portal, cada persoa interesada poderá acceder ao contido da súa resolución individualizada mediante certificado dixital ou DNI-e (DNI electrónico) ou emprego da Chave365. A información sobre a forma de alta da Chave365 atópase na ligazón que se indica a seguir:
https://sede.xunta.gal/tramites-e-servizos/chave365
Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante o presidente do Fogga, no prazo dun mes desde o día seguinte ao desta publicación, consonte ao disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da Lei 39/2015, do 1 de outubro.
Santiago de Compostela, 18 de febreiro de 2022
ORDE do 18 de febreiro de 2022 pola que se deixa sen efecto a Orde do 26 de outubro de 2021 pola que se modifica a autorización, por cambio de titularidade, do centro privado plurilingüe Liceo La Paz da Coruña.
Consellería de Cultura, Educación e Universidade — III. Outras disposicións — 02/03/2022

A Orde da Consellería de Cultura, Educación e Universidade do 26 de outubro de 2021, publicada no
Diario Oficial de Galicia
núm. 214, do 8 de novembro, modificou a autorización, por cambio de titularidade, do centro privado plurilingüe Liceo La Paz da Coruña (código de centro 15004265).
A Resolución da Consellería de Cultura, Educación e Universidade do 3 de febreiro de 2022 estima o recurso de reposición interposto fronte á devandita orde.
En consecuencia, a Dirección Xeral de Centros e Recursos Humanos, en exercicio das súas competencias de elaboración das propostas de creación, supresión, transformación, clasificación, autorización e organización dos centros escolares, tanto de titularidade pública como privada, de acordo co previsto no artigo 17.1.b) do Decreto 198/2020, do 20 de novembro, polo que se establece a estrutura orgánica da Consellería de Cultura, Educación e Universidade, tramitou o procedemento de elaboración da orde de cumprimento da indicada resolución estimatoria.
Por canto antecede, por proposta da Dirección Xeral de Centros e Recursos Humanos,
Artigo único
Deixar se efecto a Orde do 26 de outubro de 2021, publicada no
Diario Oficial de Galicia
núm. 214, do 8 de novembro, de modificación da autorización, por cambio de titularidade, do centro privado plurilingüe Liceo La Paz da Coruña (código do centro 15004265), en cumprimento da Resolución da Consellería de Cultura, Educación e Universidade do 3 de febreiro de 2022, estimatoria do recurso de reposición interposto fronte á devandita orde.
Disposición derradeira primeira
Contra esta orde, que pon fin á vía administrativa, poderá interpor recurso contencioso- administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte ao da publicación da presente orde, conforme os artigos 10, 14 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 18 de febreiro de 2022
ORDE do 18 de febreiro de 2022 pola que se revoga de oficio a autorización do centro privado San Eloy de Vigo, por falta de inicio da actividade docente.
Consellería de Cultura, Educación e Universidade — III. Outras disposicións — 02/03/2022

A Orde do 25 de xuño de 2019 (DOG do 15 de xullo) autorizou a apertura e o funcionamento do centro privado San Eloy de Vigo para impartir o ciclo formativo de grao medio de xoiaría.
A Dirección Xeral de Centros e Recursos Humanos tramitou o procedemento de revogación da autorización, de conformidade co establecido nos artigos 1 e 8 do Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias (DOG núm. 96, do 22 de maio), e o 19.2 do Real decreto 332/1992, do 3 de abril, sobre autorización de centros docentes privados para impartir ensinanzas de réxime xeral non universitarias (BOE núm. 86, do 9 de abril), e a normativa concordante.
Por canto antecede, por proposta da Dirección Xeral de Centros e Recursos Humanos,
Artigo 1.
Revogación da autorización
Revogar de oficio, por falta de inicio da actividade docente, a autorización do centro privado San Eloy de Vigo (Pontevedra), código 36025049, con efectos do día seguinte ao da publicación desta orde no
Diario Oficial de Galicia
.
Artigo 2.
Inscrición no Rexistro de Centros
A revogación da autorización dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante o conselleiro de Cultura, Educación e Universidade no prazo dun mes contado a partir do día seguinte ao da súa publicación no
Diario Oficial de Galicia
(artigos 123 e 124 da Lei 39/2015, do 1 de outubro, do procedemento administrativo común das administracións públicas), ou ben directamente recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia (cos artigos 10, 14 e 46 da Lei 29/1998, do 13 de xullo, reguladora da xurisdición contencioso-administrativa).
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 18 de febreiro de 2022
DECRETO 23/2022, do 17 de febreiro, polo que se aproba o escudo do Concello de Betanzos.
Vicepresidencia primeira e Consellería de Presidencia, Xustiza e Turismo — III. Outras disposicións — 02/03/2022

O Concello de Betanzos (A Coruña) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia Primeira e Consellería de Presidencia, Xustiza e Turismo, e logo da deliberación do Consello da Xunta de Galicia na súa reunión do día dezasete de febreiro de dous mil vinte e dous,
Artigo único
Aprobar o escudo do Concello de Betanzos (A Coruña), organizado do seguinte xeito e do cal se achega como anexo unha representación gráfica:
De azur (azul), a ponte defendida de prata (branco), sobre ondas de prata e azur, e os seis bezantes de ouro (amarelo), tres en cada flanco. Ao timbre, a coroa real pechada.
Santiago de Compostela, dezasete de febreiro de dous mil vinte e dous
RESOLUCIÓN do 25 de febreiro de 2022 pola que se publica a concesión dos premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no curso 2020/21 en centros públicos de Galicia, convocados pola Orde do 25 de novembro de 2021 (Diario Oficial de Galicia do 9 de decembro).
Consellería de Cultura, Educación e Universidade — III. Outras disposicións — 03/03/2022

A Orde do 25 de novembro de 2021 pola que se establecen as bases reguladoras e se convocan os premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no curso 2020/21 en centros públicos de Galicia establece, no seu artigo 14, que unha vez efectuada a selección, a comisión avaliadora elevará, a través da Secretaría Xeral de Educación e Formación Profesional, un informe-proposta ao conselleiro de Cultura, Educación e Universidade, para a adxudicación dos premios mediante a correspondente resolución para a súa publicación no
Diario Oficial de Galicia.
Unha vez publicada a listaxe provisional de solicitudes admitidas e excluídas nos premios fin de carreira, resolta a reclamación presentada e vista a acta coa proposta definitiva da comisión avaliadora de adxudicación dos premios fin de carreira, e por proposta do secretario xeral de Educación e Formación Profesional,
Primeiro. Conceder os premios fin de carreira da Comunidade Autónoma de Galicia, para o alumnado que rematou os seus estudos de ensinanzas artísticas superiores no curso 2020/21 en centros públicos de Galicia, ao alumnado que figura no anexo I desta resolución.
Segundo. Publicar no anexo II a listaxe das persoas que non obtiveron premio fin de carreira segundo as bases reguladoras da Orde do 25 de novembro de 2021.
Terceiro. Contra esta resolución de adxudicación de premios, que esgota a vía administrativa, as persoas afectadas poderán interpor recurso potestativo de reposición ante o conselleiro de Cultura, Educación e Universidade no prazo dun mes contado a partir do día seguinte ao da publicación desta resolución no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous (2) meses, segundo o previsto no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de febreiro de 2022
CORRECCIÓN DE ERROS. Orde do 29 de decembro de 2021 pola que se establecen as bases reguladoras das axudas destinadas á elaboración de instrumentos de ordenación ou xestión forestais, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2022 (código de procedemento MR462B).
Consellería do Medio Rural — III. Outras disposicións — 03/03/2022

Advertidos erros na Orde do 29 de decembro de 2021 pola que se establecen as bases reguladoras das axudas destinadas á elaboración de instrumentos de ordenación ou xestión forestais, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2022 (código de procedemento MR462B), publicada no
Diario Oficial de Galicia
núm. 21, do 1 de febreiro de 2022, cómpre facer as seguintes correccións:
1. Na páxina 6651, no artigo 2, número 1.a), onde di: «Dos bosques ou doutras superficies forestais que sexan propiedade da Administración central, autonómica ou local.», debe dicir: «Dos bosques ou doutras superficies forestais que sexan propiedade da Administración central ou autonómica.».
2. Na páxina 6654, no artigo 5, número 2, onde di: «Serán obxecto de axuda, igualmente, aqueles IOXF nos cales o plan especial finalizou con anterioridade ao 2019.», debe dicir: «Serán obxecto de axuda, igualmente, aqueles IOXF nos cales o plan especial finalizou con anterioridade a 2021.».
3. Na páxina 6672, no artigo 17, número 1, onde di: «O prazo para executar e xustificar as axudas concedidas nesta orde remata o 30 de abril de 2022, para propietarios particulares de xeito individual, sociedades e agrupacións de propietarios particulares, cooperativas agrícolas, pro indivisos, entidades locais, comunidades de bens e outras persoas xurídicas (S.A., S.L., ...) e o 30 de xuño de 2022 para CMVMC e montes de varas, abertais, de voces, de vocerío e fabeo.», debe dicir: «O prazo para executar e xustificar as axudas concedidas nesta orde remata o 30 de abril de 2023 para propietarios particulares de xeito individual, sociedades e agrupacións de propietarios particulares, cooperativas agrícolas, pro indivisos, entidades locais, comunidades de bens e outras persoas xurídicas (S.A., S.L., ...) e o 30 de xuño de 2023 para CMVMC e montes de varas, abertais, de voces, de vocerío e fabeo.».
4. Na páxina 6689, no anexo III, en Proxectos de ordenación (PO), epígrafe B, na táboa de atributos da capa de superficie arborada e inventariable, na descrición do campo Sarb, onde di: «En Xorfor se corresponde cos datos da táboa D1.TaboaEstratosInv no campo [TipoEst]=’111’→Monte arborizado. Bosque ata [TipoEst]=’127’→Monte arborizado ralo. Alineacións estreitas.», debe dicir: «En Xorfor correspóndese cos datos da táboa D1.TaboaEstratosInv no campo [TipoEst]=’111’→Monte arborizado. Bosque ata [TipoEst]=’134’→Monte arborizado temporalmente sen cobertura. Devasas.».
DECRETO 26/2022, do 25 de febreiro, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 08/03/2022

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do seu Regulamento de réxime interno, e de acordo coa proposta efectuada pola Confederación de Empresarios de Galicia,
Artigo único
Nomear membro titular do Consello Económico e Social de Galicia a Enrique Miguel Mallón Otero, en representación da Confederación de Empresarios de Galicia.
Santiago de Compostela, vinte e cinco de febreiro de dous mil vinte e dous
DECRETO 25/2022, do 25 de febreiro, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 08/03/2022

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do seu Regulamento de réxime interno, e de acordo coa proposta efectuada pola Confederación de Empresarios de Galicia,
Artigo único
Que cese, como membro titular do Consello Económico e Social de Galicia, Javier Martínez López, en representación da Confederación de Empresarios de Galicia.
Santiago de Compostela, vinte e cinco de febreiro de dous mil vinte e dous
RESOLUCIÓN do 24 de febreiro de 2022 pola que se dispón a publicación da resolución do xurado da segunda edición dos premios Valedora do Pobo aos mellores traballos de fin de grao (TFG) e traballos fin de máster (TFM) en materia de igualdade e dereitos das mulleres.
Valedor do Pobo — III. Outras disposicións — 08/03/2022

De conformidade co establecido no punto 6 das bases da convocatoria da segunda edición dos premios Valedora do Pobo aos mellores traballos de fin de grao (TFG) e traballos fin de máster (TFM) en materia de igualdade e dereitos das mulleres, aprobadas pola Resolución do 15 de abril de 2021 (DOG núm. 77, do 26 de abril),
Dar publicidade á resolución do Xurado, do 16 de febreiro de 2022, emitido en todos os casos por unanimidade:
– Premio traballo fin de grao (gañadora
ex aequo
):
Aunque cueste respirar: Estudio del amianto con perspectiva de género
. Autora: Sara González Veiga.
– Premio traballo fin de grao (gañadora
ex aequo
):
Ser coidadora átate: desafíos ocupacionais das mulleres coidadoras do rural galego durante a pandemia COVID-19
. Autora: Manuela Ángela Blanco Suárez.
– Premio traballo fin de máster (gañadora
ex aequo
):
La mujer en el deporte: estereotipos, valores y logros. Un estudio de caso de mujeres deportistas en halterofilia
. Autora: Ana Feijoo Rodríguez.
– Premio traballo fin de máster (gañadora
ex aequo
):
O movemento feminista organizado en Galicia (1975-1983)
. Autora: Raquel Fernández Reguera.
Santiago de Compostela, 24 de febreiro de 2022
EXTRACTO da Orde do 7 de marzo de 2022 pola que se modifica a Orde do 30 de decembro de 2021 pola que se establecen as bases reguladoras das axudas para a creación de empresas para as persoas agricultoras mozas, financiadas co instrumento de recuperación da Unión Europea (EURI), para o apoio aos investimentos nas explotacións agrícolas e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2022 (códigos de procedemento MR404A, MR405A e MR405B).
Consellería do Medio Rural — III. Outras disposicións — 08/03/2022

BDNS (Identif.): 608708.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Modificación do prazo de presentación de solicitudes
Modifícase o artigo 21 no referente ao prazo de presentación de solicitudes, que finalizará o 11 de abril de 2022.
Santiago de Compostela, 7 de marzo de 2022